**OBRAZLOŽENJE**

**ZA NACRT PRAVILNIKA O PARAMETRIMA ZA PROVJERU SUKLADNOSTI I PARAMETRIMA RADIOAKTIVNIH TVARI U VODI ZA LJUDSKU POTROŠNJU, VRSTI I OPSEGU ANALIZA UZORAKA U SVRHU ISPITIVANJA PARAMETARA ZA PROVJERU SUKLADNOSTI, VRIJEDNOSTIMA PARAMETARA, UČESTALOSTI UZIMANJA UZORAKA VODE ZA LJUDSKU POTROŠNJU U PROGRAMU MONITORINGA, NAČINU MONITORINGA, NAČINU PROVEDBE PROCJENE RIZIKA U PROGRAMU MONITORINGA, NAČINU ODOBRAVANJA PLANOVA SIGURNOSTI VODE ZA LJUDSKU POTROŠNJU, METODAMA I TOČKAMA UZORKOVANJA, METODAMA LABORATORIJSKOG ISPITIVANJA PARAMETARA SUKLADNOSTI U VODI ZA LJUDSKU POTROŠNJU I NAČINU VOĐENJA REGISTRA PRAVNIH OSOBA KOJE OBAVLJAJU DJELATNOST JAVNE VODOOPSKRBE**

Nacrt Pravilnika o parametrima za provjeru sukladnosti i parametrima radioaktivnih tvari u vodi za ljudsku potrošnju, vrsti i opsegu analiza uzoraka u svrhu ispitivanja parametara za provjeru sukladnosti, vrijednostima parametara, učestalosti uzimanja uzoraka vode za ljudsku potrošnju u programu monitoringa, načinu monitoringa, načinu provedbe procjene rizika u programu monitoringa, način odobravanja planova sigurnosti vode za ljudsku potrošnju, metodama i točkama uzorkovanja, metodama laboratorijskog ispitivanja parametara sukladnosti u vodi za ljudsku potrošnju te načinu vođenja registra pravnih osoba koje obavljaju djelatnost javne vodoopskrbe, donosi se temeljem članka 10. stavka 1. podstavka 1. i stavka 3. Zakona o vodi za ljudsku potrošnju („Narodne novine“, br. 56/13, 64/15 i 104/17).

Ovim se prijedlogom Pravilnika uređuje:

* reguliranje parametara za provjeru sukladnosti vode za ljudsku potrošnju, koji se razvrstavaju prema Direktivi,
* parametri radioaktivnih tvari u vodi za ljudsku potrošnju i njihov monitoring,
* vrsta i opseg analiza uzoraka u svrhu ispitivanja parametara i vrijednosti parametara,
* učestalost uzimanja uzoraka vode za ljudsku potrošnju u programu monitoringa, način monitoringa, način provedbe procjene rizika u programu monitoringa,
* način odobravanja planova sigurnosti vode za ljudsku potrošnju,
* metode i točke uzorkovanja, metode laboratorijskog ispitivanja parametara sukladnosti u vodi za ljudsku potrošnju te način vođenja registra pravnih osoba koje obavljaju djelatnost javne vodoopskrbe,
* provođenje procjene rizika u planu monitoringa vode za ljudsku potrošnju, radi veće efikasnosti i smanjenja troškova monitoringa vode za ljudsku potrošnju,
* metode analize vode za ljudsku potrošnju
* parametri koji se kontroliraju kod subjekata u poslovanju s hranom i kod tehničkih pregleda građevina.

Predloženi Pravilnik je provedbeni propis Zakona o izmjenama i dopunama Zakona o vodi za ljudsku potrošnju („Narodne novine“, broj 104/17), koji je stupio na snagu 02. studenoga 2017. godine. Ovim Zakonom implementirana je Direktiva Komisije (EU) 2015/1787 оd 6. listopada 2015. o izmjeni priloga II. i III. Direktivi Vijeća 98/83/EZ o kvaliteti vode namijenjene za ljudsku potrošnju (SL L 260, 7.10.2015.), kao i predloženim Pravilnikom.